Anna Džurňáková

Anna Džurňáková (* 24. január 1983, Kežmarok) je súčasná slovenská reprezentantka v ľadovom hokeji, hrajúca na poste útočníčky. Vyrastala v dedine Huncovce, rovnako ako slovenský reprezentant Ľuboš Bartečko.

Vo februári 2011 bola členkou slovenského vysokoškolského výberu, ktorý na hokejovom turnaji hier XXV. Svetovej zimnej univerziády získal bronzové medaily.

V apríli 2011 bola členkou kádra slovenskej reprezentácie na majstrovstvách sveta 2011 vo Švajčiarsku..

Zápisy do histórie slovenského ženského hokeja 

Na Zimných olympijských hrách 2010 vo Vancouveri sa zapísala do histórie ako strelkyňa prvého gólu slovenskej ženskej reprezentácie na vrcholnom svetovom podujatí (MS, ZOH), keď v stretnutí so Švédskom na konci 10. minúty prvej tretiny vyrovnávala na 1:1. Stretnutie sa napokon skončilo víťazstvom Švédska 6:2.

Ďalší historický zápis v reprezentácii SR zaznamenala na Majstrovstvách sveta 2011 vo Švajčiarsku. V prvom stretnutí o záchranu s Kazachstanom zaznamenala osem minút pred koncom jediný gól stretnutia, čím sa postarala o historicky prvé víťazstvo Slovenska na vrcholnom svetovom podujatí.

Štatistika na Zimných olympijských hrách 2010

Referencie

Externé odkazy 
 Anna Džurňákova na oficiálnej stránke Zimných olympijských hier 2010 

Narodenia v 1983
Slovenské hokejistky
Slovenskí olympionici
Osobnosti z Kežmarku